cyanic-selkie/wikianc huggingface dataset:
সৈয়দ আবুল মকসুদ
সাহিত্যিক জীবন
সৈয়দ আবুল মকসুদের সাহিত্যচর্চা শুরু হয় ষাটের দশকে কবিতা, গল্প ও প্রবন্ধ দিয়ে। তখন তিনি বিভিন্ন পত্রিকায় লিখতেন। ১৯৮১ সালে তার কবিতার বই বিকেলবেলা প্রকাশিত হয়। ১৯৮৭ সালে তার দ্বিতীয় কাব্যগ্রন্থ দারা শিকোহ ও অন্যান্য কবিতা প্রকাশিত হয়। মানবাধিকার, পরিবেশ, সমাজ ও প্রেম নিয়ে তিনি কবিতা লিখেছেন। তিনি বাংলা সাহিত্যের ক্ল্যাসিকধর্মী গবেষকদের মধ্যে অন্যতম। তিনি রবীন্দ্রনাথ ঠাকুর, বুদ্ধদেব বসু, সৈয়দ ওয়ালীউল্লাহ, মোহনদাস করমচাঁদ গান্ধী, মাওলানা আব্দুল হামিদ খান ভাসানী প্রমুখ প্রখ্যাত সাহিত্যিক ও রাজনীতিবিদদের জীবনী ও কর্ম নিয়ে গবেষণা করেছেন। আব্দুল হামিদ খান ভাসানীকে নিয়ে তিনি লিখেছেন মাওলানা আব্দুল হামিদ খান ভাষানীর জীবন, কর্মকাণ্ড, রাজনীতি ও দর্শন (১৯৮৬) ও ভাসানী কাহিনী (২০১৩)। ভাসানী কাহিনীতে তিনি ভাসানীর বৈচিত্র্যময় ও ঘটনাবহুল দীর্ঘ জীবন এবং তার রাজনৈতিক দর্শন বর্ণনা করেছেন। সৈয়দ ওয়ালীউল্লাহকে নিয়ে লিখেছেন সৈয়দ ওয়ালীউল্লাহর জীবন ও সাহিত্য (২০১১) ও স্মৃতিতে ওয়ালীউল্লাহ (২০১৪)। সৈয়দ ওয়ালীউল্লাহর জীবন ও সাহিত্য গ্রন্থে তিনি সৈয়দ ওয়ালীউল্লাহর জীবন ও তার সাহিত্যকর্ম নিয়ে লিখেছেন। এছাড়া তৎকালীন সময়ের সামাজিক, রাজনৈতিক, সাংস্কৃতিক ও অর্থনৈতিক দিকগুলো তুলে ধরেছেন। স্মৃতিতে ওয়ালীউল্লাহ গ্রন্থে তিনি তাকে চিনতেন এবং জানতেন এমন সব মানুষদের কাছ থেকে নানা উপাদান সংগ্রহ করেছেন। তথ্য সংগ্রহের জন্য তিনি ফ্রান্সের প্যারিসে ইউনেস্কোর সদর দপ্তরে এবং পাকিস্তানে গিয়েছিলেন।
পারিবারিক জীবন
আবুল মকসুদের স্ত্রী ঢাকা বিশ্ববিদ্যালয়ের ইতিহাস বিভাগের ছাত্রী ছিলেন। কিছুদিন শিক্ষকতা করেছেন অগ্রণী স্কুল অ্যান্ড কলেজ -এ। তাদের দুই সন্তান। মেয়ে জিহান ঢাকা বিশ্ববিদ্যালয় থেকে অর্থনীতিতে অনার্স এবং মাস্টার্স করে ব্যাংকে চাকরি করছেন। ছেলে নাসিফ ঢাকা বিশ্ববিদ্যালয় থেকে ইংরেজি সাহিত্যে অনার্স এবং মাস্টার্স করে দুই বছর ইস্ট ওয়েস্ট ইউনিভার্সিটি এবং স্টেট ইউনিভার্সিটিতে পড়িয়েছেন। পরে ঢাকা বিশ্ববিদ্যালয়ের আইবিএ থেকে এমবিএ করে ইস্টার্ন ব্যাংক লিমিটেডে সিনিয়র প্রিন্সিপাল অফিসার হিসেবে চাকরি করছেন।
মৃত্যু
সৈয়দ আবুল মকসুদ ২৩ ফেব্রুয়ারি, ২০২১, মঙ্গলবার বিকেলে অসুস্থ হওয়ার পর হাসপাতালে নেওয়ার পথেই তার মৃত্যু হয়। স্কয়ার হাসপাতালের জরুরি আবাসিক মেডিকেল অফিসার ফয়সাল হক জানিয়েছেন, সৈয়দ আবুল মকসুদকে মৃত অবস্থায় হাসপাতালে আনা হয়। তারপরও নিশ্চিত হতে প্রয়োজনীয় পরীক্ষার পর মঙ্গলবার সন্ধ্যা সাতটা ৯ মিনিটে তাকে মৃত ঘোষণা করা হয়। তার বয়স হয়েছিল ৭৫ বছর। )
গ্রন্থতালিকা
কবিতা
প্রবন্ধ
ভ্রমণকাহিনী
কলাম সংকলন
মুসলিম নারী (বিয়ে সংক্রান্ত অধিকার সুরক্ষা) বিল, ২০১৭
২০১৭ সালের আগস্টে ভারতীয় সুপ্রিমকোর্টে তাৎক্ষনিকভাবে ১০০টি তিন তালাক মামলার কারণে বিজেপি সরকার এই বিল পাশ করে। ২৮ ডিসেম্বর, ২০১৭-তে লোকসভা মুসলিম নারী (বিয়ে সংক্রান্ত অধিকার সুরক্ষা) বিল, ২০১৭ পাশ করে। এই বিলটি তাৎক্ষণিক তিন তালাককে (তালাক ই বিদাত) তা যে কোন ভাবেই হোক না কেন- মুখে বলে, লিখে বা যেকোন ইলেক্ট্রনিক মিডিয়ায়, যেমন ই-মেইল, ক্ষুদেবার্তা এবং বার্তাবাহককে অবৈধ ঘোষণা করেছে এবং বরের জন্য তিন বছর পর্যন্ত কারারুদ্ধের বিধান রেখেছে। আরজেডি, আইমিম, বিজেডি, এআইএডিএমকে এবং আইইউএমএল-এর মন্ত্রিপরিষদ বিলটিকে বিবেকহীন প্রকৃতির এবং ভ্রান্ত ধারণা হিসেবে আখ্যায়িত করে এর বিরোধিতা করে যখন লোকসভায় আইনমত্রী রবি শঙ্কর প্রসাদ এর নেতৃত্বে কংগ্রেস বিলটিকে সমর্থন করে। লোকসভায় ১৯ বার বিলটিকে সংশোধন করা হলেও শেষমেষ তা বাতিল করা হয়।
সুপ্রিম কোর্টের রায়
ভারতের সুপ্রীম কোর্ট, "তিন তালাক"কে অসাংবিধানিক ঘোষণা করেছেন। ভারতে মোদি সরকারকে মুসলমান সম্প্রদায়ের বিয়ে ও বিবাহবিচ্ছেদ পরিচালনার আইন প্রণয়ন করতে বলেছে। ২২ আগস্ট ২০১৭ তারিখে ভারতে এই তথ্য প্রকাশিত হয়েছিল। ২8 ডিসেম্বার ২০১৭-এ, সুপ্রিম কোর্ট এই আদেশ দেয় এবং ভারতে তাৎক্ষনিক তিন তালাকের একাধিক মামলা উদ্ধৃত করে।
আরো দেখুন
হিন্দু বিবাহ আইন, ১৯৫৫
হুমা নওয়াব
হুমা নওয়াব হলেন একজন পাকিস্তানি অভিনেত্রী। তিনি আহট ও সিলসিলার মুখ্য চরিত্রে অভিনয় করেছেন।
জীবনী
নবাব পাকিস্তানের ইসলামাবাদে একটি মুসলিম পরিবারে জন্মগ্রহণ করেছিলেন। চাঁদ গ্রহণ ছিল তাঁর সবচেয়ে সফল নাটক এবং আয়াজ নায়েকের সাথে তাঁর জুটি বেশ জনপ্রিয় ছিল। তিনি তাঁর কর্কশ কণ্ঠস্বরের জন্য বিখ্যাত, নাটকীয় রচনায় তিনি যে শক্তিশালী চরিত্রে অভিনয় করেছিলেন তার জন্য তা বেশ উপযুক্ত। নিজাত এবং ধূপ মে সাওয়ান হলো আরও দুটি বিখ্যাত শো যেখানে তিনি অভিনয় করেছিলেন। তিনি ৮০-এর দশকের মাঝামাঝি সময়ে সিলসিলায় তাঁর কর্মজীবন শুরু করেছিলেন এবং ১৯৯৯ সাল পর্যন্ত কাজ চালিয়ে যান, তারপর তিনি আমেরিকায় চলে যান। হুমা ২০১২ সালে সংক্ষিপ্তসময়ের জন্য পাকিস্তানে ফিরে আসেন, তারপর আবার ২০১৪ সালে, এবং স্থায়ীভাবে ২০১৫ সালে। তারপর থেকে তাঁর কিছু বিখ্যাত প্রকল্প হচ্ছে ইয়াকিঁ কা সফর, দীদান, সুর্খ চাঁদনি এবং ম্যায় না জানু।
ওকলাহোমা সিটি
ওকলাহোমা সিটি ওকলাহোমা রাজ্যের রাজধানী ও বৃহত্তম শহর। শহরটি আনুষ্ঠানিক ভাবে সিটি অব ওকলাহোমা সিটি এবং প্রায়শই সংক্ষিপ্ত ভাবে ওকেসি হিসাবে পরিচিত। শহরটি ওকলাহোমা কাউন্টির কাউন্টি আসন জনসংখ্যার ভিত্তিতে যুক্তরাষ্ট্রের শহরগুলির মধ্যে এটি ২৫তম এবং এটি দক্ষিণের ১১তম বৃহত্তম শহর। ২০১০ সালের জনগণনার পরে শহরটির জনসংখ্যা বেড়েছে এবং জুলাই ২০১৮ পর্যন্ত জনসংখ্যা ৬,৫৫,০৫৭ জনে পৌঁছে গেছে বলে অনুমান করা হচ্ছে। ওকলাহোমা সিটি মহানগরের জনসংখ্যা ১৩,৯৬,৪৪৫ জন এবং ওকলাহোমা সিটি-শওনি সম্মিলিত পরিসংখ্যান অঞ্চলটির জনসংখ্যা ছিল ১৪,৬৯,১২৪ জন। এটি জনসংখ্যার ভিত্তিতে ওকলাহোমার বৃহত্তম পৌরসভা এবং মহানগর।
ওকলাহোমা সিটির শহরের সীমা কিছুটা কানাডিয়ান, ক্লেভল্যান্ড এবং পট্টাওয়াতোমি কাউন্টিতে বিস্তৃত হয়েছে, যদিও মূল ওকলাহোমা কাউন্টি অঞ্চলের বাইরের বেশিরভাগ অঞ্চল শহরতলির অঞ্চল বা সুরক্ষিত গ্রামীণ অঞ্চল (জলাশয়)। একীভূত নগর-কাউন্টি সহ আয়তনের ভিত্তিতে শহরটি মার্কিন যুক্তরাষ্ট্রে অষ্টম বৃহত্তম; এটি একীভূত শহরগুলি ব্যতীত হিউস্টনের পরে দ্বিতীয় বৃহত্তম।
বৃহৎ সমভূমি অঞ্চলে অবস্থিত ওকলাহোমা সিটিতে বিশ্বের বৃহত্তম প্রাণিসম্পদ বাজার রয়েছে। তেল, প্রাকৃতিক গ্যাস, পেট্রোলিয়াম পণ্য এবং সম্পর্কিত শিল্পগুলি শহরটির অর্থনীতির বৃহত্তম খাত। শহরটি একটি সক্রিয় তেলের ক্ষেত্রের মাঝখানে অবস্থিত এবং এটি একটি তেল উত্তোলনের কেন্দ্র। যুক্তরাষ্ট্রীয় সরকার টিঙ্কার বায়ু বাহিনী ঘাঁটি ও মার্কিন যুক্তরাষ্ট্রের পরিবহন অধিদফতরের মাইক মনরুনি অ্যারোনটিকাল সেন্টারে (যথাক্রমে ফেডারেল এভিয়েশন অ্যাডমিনিস্ট্রেশন এবং পরিবহন বিভাগের এন্টারপ্রাইজ সার্ভিস সেন্টারের গৃহ কার্যালয়) প্রচুর সংখ্যক শ্রমিক নিয়োগ করে।
ওকলাহোমা সিটি আই-৩৫ করিডরে অবস্থিত। করিডোরটি দক্ষিণে প্রতিবেশী টেক্সাস ও মেক্সিকো এবং উত্তর দিকে উইচিটা এবং কানসাস সিটির দিকে যাতায়াতের অন্যতম প্রাথমিক পথ। রাজ্যের সীমান্তবর্তী অঞ্চলে অবস্থিত নগরটির উত্তর-পূর্বাংশটি ক্রস টিম্বার্স নামে পরিচিত একটি বাস্তুসংস্থান অঞ্চলে অবস্থিত। শহরটি ১৮৮৯ সালের ল্যান্ড রানের সময় প্রতিষ্ঠিত হয় এবং এটি প্রতিষ্ঠার কয়েক ঘণ্টা পরে ১০,০০অ জনের বেশি জনসংখ্যায় বৃদ্ধি পেয়েছিল। ১৯৯৫ সালের ১৯ এপ্রিল আলফ্রেড পি মুরাহ ফেডারেল ভবনে বোমা হামলার ঘটনা ঘটে, যেখানে ১৬৮ জন মারা যায়, যা মার্কিন যুক্তরাষ্ট্রের ইতিহাসে ২০০১ সালের ১১ ই সেপ্টেম্বরের পূর্ব মুহূর্ত প্রজন্ত সবচেয়ে মারাত্মক সন্ত্রাসী হামলা এবং ঘরোয়া সন্ত্রাসের সবচেয়ে মারাত্মক ঘটনা।
আবহাওয়ার নথি অনুযায়ী ওকলাহোমা সিটিতে ১৩ টি হিংস্র টর্নেডো আঘাত হানেছে এ পর্যন্ত, যার মধ্যে ১১ টিকে ফুজিটা ও বর্ধিত ফুজিটার স্কেলে এফ৪ বা ইএফ৪  এবং অন্য দুটিকে এফ৫ বা ইএফ৫ রেটিং প্রদান করা হয়।
২০০৮ সাল থেকে ওকলাহোমা সিটি জাতীয় বাস্কেটবল সংস্থার (এনবিএ) ওকলাহোমা সিটি থান্ডারের ঘাঁটি, যেটি চেসাপেক এনার্জি অ্যারেনায় তার ঘরোয়া ম্যাচগুলি খেলে।
ভূগোল
টেক্সাস ও মেক্সিকোর একটি অন্যতম প্রাথমিক পথে ওকলাহোমা সিটি অবস্থিত এবং ডালাস-ফোর্ট ওয়ার্থ মেট্রোপ্লেক্স থেকে শহরটি তিন ঘণ্টার দূরত্বে গড়ে উঠেছে। শহরটি রাজ্যের কেন্দ্রস্থলে সীমান্তবর্তী অঞ্চলে অবস্থিত, এটি রাজ্য সরকারের জন্য একটি আদর্শ অবস্থান তৈরি করেছে।
মার্কিন যুক্তরাষ্ট্রের আদমশুমারি দপ্তর অনুসারে শহরের মোট আয়তন ৬২০.৩৪ বর্গমাইল (১,৬০৬.৭ বর্গকিমি), এর মধ্যে ৬০১.১১ বর্গমাইল (১,৫৫৬.৯ বর্গকিমি) স্থলভাগ এবং ১৯.২৩ বর্গমাইল (৪৯.৮ বর্গকিমি) জলভাগ।
জনসংখ্যার উপাত্ত
ওকলাহোমা সিটির ৫,৭৯,৯৯৯ জন লোকের মধ্যে ৪৪,৫৪১ জন কানাডিয়ান কাউন্টিতে, ৬৩৭২৩ জন ক্লেভল্যান্ড কাউন্টিতে, ৪৭১,৬৭১ জন ওকলাহোমা কাউন্টিতে এবং ৬৪ জন পট্টাওয়াতোমি কাউন্টিতে বসবাস করেন।
অর্থনীতি
ওকলাহোমা সিটির অর্থনীতি একসময় কেবলমাত্র সরকার এবং শক্তি অনুসন্ধানের একটি আঞ্চলিক শক্তি কেন্দ্র দ্বারা পরিচালিত হত। পরে তথ্য প্রযুক্তি, সেবা, স্বাস্থ্যসেবা এবং প্রশাসনের ক্ষেত্রগুলিকে অন্তর্ভুক্ত হয়। শহরটি চেসাপেক এনার্জি এবং ডিভন এনার্জি নামে দুটি ফরচুন ৫০০ সংস্থার সদর দফতর, পাশাপাশি লাভস ট্র্যাভেল স্টপস ও কান্ট্রি স্টোর হোম রয়েছে, যা ফোর্বসের ব্যক্তিগত সংস্থার তালিকায় ত্রয়োদশ স্থানে রয়েছে।
২০২০সালের জানুয়ারি মাসের হিসাবে শহরে শীর্ষ ২০ টি নিয়োগ সংস্থা হল:
ওকলাহোমা সিটি শহরে বিশাল উপস্থিতি (এক হাজারের বেশি কর্মচারী) সহ অন্যান্য বড় কর্পোরেশনগুলির মধ্যে রয়েছে ইউনাইটেড পার্সেল সার্ভিস, ফার্মারস ইন্স্যুরেন্স গ্রুপ, গ্রেট প্লেনস কোকাকোলা বোতলিং সংস্থা, ডিকনস হাসপাতাল, জনসন কন্ট্রোলস, মিডফার্স্ট ব্যাংক, রোজ স্টেট কলেজ এবং কন্টিনেন্টাল রিসোর্স।
জেসপার জাতীয় উদ্যান
জেসপার জাতীয় উদ্যান কানাডার আলবার্টা প্রদেশে অবস্থিত একটি জাতীয় উদ্যান। বিস্তৃতির উদ্যানটি  আলবার্টার রকি পর্বতমালা অঞ্চলের মধ্যে সবচেয়ে বড় জাতীয় উদ্যান। অবস্থানগতভাবে এটি ব্যানফ জাতীয় উদ্যানের উত্তরে এবং এডমন্টন শহরের পশ্চিমে অবস্থিত। উদ্যানটি ১৯০৭ সালে 'বন উদ্যান' হিসেবে প্রতিষ্ঠিত এবং ১৯৩০ সালে জাতীয় উদ্যানের মর্যাদা পায়। ১৯৮৪ সালে কানাডার অন্যান্য জাতীয় ও প্রাদেশিক উদ্যানের সাথে এই উদ্যানটিও জাতিসংঘ শিক্ষা, বিজ্ঞান ও সংস্কৃতি সংস্থা কর্তৃক বিশ্ব ঐতিহ্যবাহী স্থানের স্বীকৃতি পায়।
উদ্যানটিতে কলাম্বিয়া বরফক্ষেত্রের বিভিন্ন হিমবাহ, উষ্ণ প্রসবণ, হ্রদ, নদী, জলপ্রপাত এবং পর্বত রয়েছে। বেশিরভাগ পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। আথাবাস্কা ও স্মোকি নদী এই উদ্যানের প্রধান দুই নদী। উদ্যানটি ভৌগোলিক বৈচিত্রতা ছাড়াও, বিভিন্ন প্রজাতির বন্যপ্রাণের বিচরণক্ষেত্র ও আবাসস্থল। উদ্যানের মধ্য দিয়ে চলে যাওয়া 'আইসফিল্ড পার্কওয়ে'র মাধ্যমে বিভিন্ন ভৌগোলিক দৃশ্যাবলি, পর্বত ও জলপ্রপাত সমূহে গমন করা যায়। ২০১৪ ও পরবর্তী সময়ে উদ্যানটিতে প্রতিবছর ২০ লাখের বেশি পর্যটকের আগমন ঘটেছে।
বিশ্ব ঐতিহ্যবাহী স্থান
১৯৮৪ সালে জাতিসংঘ শিক্ষা, বিজ্ঞান ও সংস্কৃতি সংস্থা, কানাডার রকি পর্বতমালার সকল উদ্যান সমূহের অন্তর্গত জাতীয় ও প্রাদেশিক উদ্যানের সাথে এই উদ্যানটিকেও পার্বত্য দৃশ্য, বিভিন্ন পর্বত, পর্বত চূড়া, হিমবাহ, হ্রদ, নদী, জলপ্রপাত, উপত্যকা র মত ভৌগোলিক প্রপঞ্চের পরিপূর্ণতা, চুনাপাথরের গুহা এবং জীবাশ্ম প্রাপ্তির জন্য বিশ্ব ঐতিহ্যবাহী স্থান ঘোষণা করে।
বন্য প্রাণ
বাম|থাম্ব|188x188পিক্সেল|জেসপার জাতীয় উদ্যানের বনাঞ্চলে জেসপার টাউনসাইটের কাছে ভ্রমণরত একটি গ্রিজলি [[ভাল্লুক]] জেসপার জাতীয় উদ্যানের বিভিন্ন প্রজাতির স্তন্যপায়ী প্রাণী ও পাখির সমারোহ দেখা যায়। এই প্রাণীগুলির মধ্যে রকি পর্বতের এল্ক, উত্তর মেরুর বুনো ক্যারিবু, পশ্চিমা মুস, লাল শিয়াল, খচ্চর হরিণ, সাদা লেজের হরিণ, কানাডিয় সজারু, কানাডা লিনক্স, বিভার, এমেরিকান মারটেন, উত্তর আমেরিকার ভোঁদড়, আমেরিকান মিঙ্ক, আমেরিকান পিকা, গ্রিজলি ভাল্লুক, কয়োটে, পাহাড়ী ছাগল, বড় শিং ভেড়া,কালো ভাল্লুক, উত্তর পশ্চিমাঞ্চলীয় টিম্বার নেকড়ে, মারমট, কুগার, এবং উলভারাইন।
জেসপার জাতীয় উদ্যানে শিকারী পাখি সহ উড়ে বেড়ানো সবচেয়ে বেশি দেখতে পাওয়া পাখিগুলি হচ্ছে টেকো ঈগল, সোনালী ঈগল, বড় শিং পেঁচা, স্প্রুস গ্রোসেস, সাদা লেজ টারমিগ্যান, বোহেমিয়ান ওয়াক্সউইং এবং সন্ধ্যাকালীন গ্রোসবেক্স (ফিঞ্চ-এর প্রজাতি)।
ভূগোল
জেসপার জাতীয় উদ্যানের বেশিরভাগ পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়। উদ্যানে আথাবাস্কা ও স্মোকি নদী র উৎপত্তি ঘটেছে। নদী দুটি উত্তর মহাসাগর অববাহিকার অংশ, একই সাথে উদ্যানটির সিংহভাগ জল নিষ্কাশন এই নদী দুটির মাধ্যমে ঘটে। উদ্যানটি আলবার্টার ১২ নং উন্নয়ন জেলা র অন্তর্গত।
আকর্ষণ
বাম|থাম্ব|উদ্যানে [[আথাবাস্কা পর্বত]] থাম্ব|213x213পিক্সেল|'হেড ওয়ালে'র উপর থেকে ফ্রাইয়েট উপত্যকা জেসপার জাতীয় উদ্যানের কিছু মনোরম আকর্ষণগুলির মধ্যে রয়েছে এডিথ ক্যাভেল পর্বত, পিরামিড পর্বত সহ পিরামিড হ্রদ, ম্যালাইন হ্রদ, মেডিসিন হ্রদ এবং টনকুইন উপত্যকা।
মারমোট বেসিন স্কি অঞ্চল; কলাম্বিয়া বরফক্ষেত্রের প্রান্তিক হিমবাহ আথাবাস্কা হিমবাহে স্নোকোচ ভ্রমণ; আথাবাস্কা জলপ্রপাত; জেসপার স্কাইট্রাম, উত্তর-পূর্ব প্রবেশদ্বারের নিকতবর্তী মিয়েট উষ্ণ প্রসবণ এবং অন্যান্য বহিরঙ্গন সম্পর্কিত বিনোদনমূলক কার্যক্রম (যেমনঃ পাহাড়ী পথ ধরে হাটা, মৎস্য শিকার, বন্যপ্রাণী দর্শন, র‍্যাফটিং, কায়াকিং এবং বনে রাত্রী যাপন) উদ্যানের অন্যান্য আকর্ষণগুলির মধ্যে অন্যতম।
ব্যানফ জাতীয় উদ্যানের লেক লুইস গ্রাম হতে জেসপার পর্যন্ত দীর্ঘ এবং মহাদেশীয় বিভাজনের সমান্তরালে থাকা আলবার্টা মহাসড়ক ৯৩-এর আইসফিল্ড পার্কওয়ে দিয়ে জেসপার জাতীয় উদ্যানের বেশীরভাগ পর্বতসমূহে গাড়ী ও সাইকেলে গমন করা যায়। আথাবাস্কা ও সানওয়াপ্টা জলপ্রপাত দুটি এই মহাসড়ক হতে সহজে যাতায়াতযোগ্য।
জনপ্রিয় সংস্কৃতিতে
জেস্পার জাতীয় উদ্যানের নাম জনপ্রিয় সংস্কৃতিতে ব্যবহারের ক্ষেত্রে একটি চলচ্চিত্র ও উড়োজাহাজ উল্লেখযোগ্য। দুটি নেকড়েকে একটি স্থান হতে তুলে নিয়ে যাওয়া ও নেকড়ে দুটির তাদের নিজবনে ফিরে আসার গল্প নিয়ে নির্মিত ২০১০ সালের হাস্যরস-নাট্যধর্মী ত্রিমাত্রিক এনিমেটেড চলচ্চিত্র আলফা এন্ড ওমেগা তে জেসপার জাতীয় উদ্যানকে দেখানো হয়েছে।   একটি কেএলএম বোয়িং ৭৭৭-৩০০ উড়োজাহাজের নাম এই উদ্যানের নামে রাখা হয়েছে।
২০২০ সালে উদ্যানটির বিভিন্ন রাস্তায় "মুসকে আপনার গাড়ি লেহন করতে দিবেন না" বিজ্ঞাপন লাগানো হয়। মুস গাড়ি থেকে লবণ চাটতে পছন্দ করত যা গাড়িচালকদের জন্য এবং মুসের পাল যদি মহাসড়কে স্থির দাঁড়িয়ে থাকে তবে গাড়ি ও মুসের পাল উভয়ের জন্য বিপদজনক।
দর্শনার্থীর সংখ্যা
২০১৪ সালে জেসপার জাতীয় উদ্যানে ২১,৫৪,৭১১ দর্শনার্থীর আগমন ঘটে। ২০১৬-১৭ সালে এই সংখ্যাটা ছিল ২৩,৪৫,১৩০।
স্পেশাল ফ্রন্টিয়ার ফোর্স
স্পেশাল ফ্রণ্টিয়ার ফোর্স, এসএফএফ বা বিশেষ সীমান্তরক্ষী বাহিনী ভারতের সেনাবাহিনীর একটি অংশ। তিব্বতের সৈন্যদের নিয়ে এই সেনাদল গঠিত। ১৯৬২ সালে ভারত ও চীনের মধ্যকার যুদ্ধের পর এই বাহিনী তৈরি করা হয়। ১৯৭১ সালে বাংলাদেশের মুক্তিযুদ্ধে এ দলটি ব্যাপক অবদান রাখে।
প্রতিষ্ঠা
১৯৬২ সালে ভারতের সাথে চীনের যুদ্ধের পর তিব্বতের কিছু যুবককে ভারতীয় সেনাবাহিনীতে যুক্ত করা হয় যাতে পরবর্তীতে যুদ্ধ বাঁধলে তাদের ব্যবহার করা যায়। উত্তর প্রদেশের চক্রাতায় এক ভারতীয় জেনারেলের অধীনে তাদের প্রশিক্ষণ দেয়া হয়।
মুক্তিযুদ্ধে অংশগ্রহণ
১৯৭১ সালের অক্টোবর মাসে স্পেশাল ফ্রণ্টিয়ার ফোর্সের তিন হাজার যুবককে সীমান্তবর্তী দেমাগিরিতে জড়ো করা হয় ভারতীয় বিমানবাহিনীর একটি এএন-১২ বিমানে করে। তাদেরকে সীমান্তের অপর প্বার্শে তৎকালীন পূর্ব পাকিস্তানের পার্বত্য চট্টগ্রাম অংশে গেরিলা অপারেশন চালানোর নির্দেশ দেয়া হয়।
এসএফএফ-এর অবস্থানের বিপরীতে পাকিস্তানের স্পেশাল সার্ভিসেস গ্রুপের একটি ব্যাটালিয়ান ছিল যাদেরকে ভারতীয় বাহিনী তাদের ঢাকায় পাঠানো ইউনিটের জন্য হুমকিস্বরূপ মনে করে। তাই তাদের বিরুদ্ধে নভেম্বরের দ্বিতীয় সপ্তাহে অপারেশন মাউন্টেইন ঈগল সূচনা করা হয়। ছোট নৌকা নিয়ে এসএফএফ-এর দলগুলো বাংলাদেশে প্রবেশ করে এবং বুলগেরিয়ার তৈরি রাইফেল হাতে অগ্রসর হয়। ক্রমশ তারা শত্রুপক্ষের সেনাচৌকিগুলো দখল করে নিতে থাকে এবং ১৬ ডিসেম্বর চট্টগ্রাম বন্দরের ৪০ কিলোমিটার দুরে অবস্থান গ্রহণ করে পাকিস্তানি ব্রিগেডের অগ্রসরতাকে প্রতিরোধ করে। যুদ্ধে এসএফএফের ৪৯ জন সৈন্য নিহত হন।
তাকাআকি কাজিতা
জীবনী
কাজিতা ১৯৫৯ সালে জাপানের হিগাইশিমাতসুয়ামা, সাইতামায় জন্ম গ্রহণ করেন। তার স্ত্রী মিচিকো টোয়ামায় বসবাস করেন।
ইলেকট্রিশিয়ান
পরিভাষা
ইলেকট্রিশিয়ানরা মূলত এমন লোক ছিলেন যারা বিদ্যুতের নীতিগুলি প্রদর্শন বা অধ্যয়ন করেছিলেন, প্রায়শই এক বা অন্য ফর্মের ইলেক্ট্রোস্ট্যাটিক জেনারেটর সম্পর্কে।
মার্কিন যুক্তরাষ্ট্রে, ইলেকট্রিশিয়ানদের দুটি প্রাথমিক ভাগে ভাগ করা হয়েছে: লাইনপারসন, যারা উচ্চ ভোল্টেজে বৈদ্যুতিক ইউটিলিটি কোম্পানির বিতরণ সিস্টেমে কাজ করে এবং ওয়্যারম্যান, যারা ভবনের ভিতরে ব্যবহৃত নিম্ন ভোল্টেজের সাথে কাজ করে। ওয়্যারম্যানদের সাধারণত পাঁচটি প্রাথমিক বিশেষত্বের মধ্যে একটিতে প্রশিক্ষণ দেওয়া হয়: বাণিজ্যিক, আবাসিক, হালকা শিল্প, শিল্প এবং কম ভোল্টেজ ওয়্যারিং, যা সাধারণভাবে ভয়েস-ডেটা-ভিডিও বা ভিডিভি নামে পরিচিত। অন্যান্য সাব-স্পেশালিটি যেমন কন্ট্রোল ওয়্যারিং এবং ফায়ার-অ্যালার্ম ইনস্টল করা ডিভাইসগুলিতে প্রশিক্ষিত বিশেষজ্ঞদের দ্বারা বা ভিতরের ওয়্যারম্যান দ্বারা সঞ্চালিত হতে পারে।
সারপুকুর ইউনিয়ন
সারপুকুর ইউনিয়ন বাংলাদেশের রংপুর বিভাগের লালমনিরহাট জেলার আদিতমারী উপজেলার অন্তর্গত একটি ইউনিয়ন পরিষদ। এটি ৪৪.৬৮ কিমি২ (১৭.২৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪২,০৮১ জন। ইউনিয়নটিতে মোট গ্রামের সংখ্যা ৩৪টি ও মৌজার সংখ্যা ১০টি।
নামকরণ
সারপুকুর মৌজা ও গ্রামের নামানুসারে এ ইউনিয়নের নাম রাখা হয় সারপুকুর ইউনিয়ন।
অবস্থান
অত্র ইউনিয়নের দক্ষিনে-সাপ্টিবাড়ী, উত্তরেভেলাবাড়ী, পূর্বে পশ্চিম দৈলজোড়, এবং পশ্চিমে আদিতমারী ।
গ্রাম ও মৌজা
মৌজার সংখ্যা: ১০টি গ্রামের সংখ্যা:৩৪টি ।
যোগাযোগ ব্যবস্থা
পাটগ্রাম মহা সড়কসংল্গ সাপ্টিবাড়ী হইতে মাত্র তিন কি.মি উত্তরে সারপুকুর ইউনিয়নটি অবস্থিত। আদিতমারী উপজেলার হইতে প্রায় ০৪কিঃমিঃপূর্বদিকে এই ইউনিয়নটি অবস্থিত।।
হস্তিনাপুর
হস্তিনাপুর (हस्‍तिनापुर, Sanskrit: हस्‍तिनापुरम्) ভারতের উত্তর প্রদেশ রাজ্যের মিরাট জেলায় অবস্থিত একটি শহর এবং নগর পঞ্চায়েত। হিন্দু মহাকাব্য মহাভারতে বর্ণিত কুরু রাজ্যের রাজধানী ছিল হস্তিনাপুর।
দর্শনীয় স্থান
গঙ্গার একটি পুরনো উপত্যকার তীরে অবস্থিত হস্তিনাপুরকে হিন্দু এবং জৈন উভয়েরই জন্য পবিত্রতম স্থান হিসাবে বিবেচনা করা হয়। এটি তিন জৈন তীর্থঙ্করের জন্মস্থান বলে বিশ্বাস করা হয়। পান্ডেশ্বর মন্দির এবং কর্ণ মন্দির সহ অনেক প্রাচীন হিন্দু মন্দির এখানে রয়েছে। পাশাপাশি বিভিন্ন জৈন মন্দির যেমন- শ্রী দিগম্বর, জৈন মন্দির, জম্বুদ্বীপ, কৈলাশ পর্বত এবং শ্বেত্বাম্বর জৈন মন্দির এখানে রয়েছে।
হস্তিনাপুর অভয়ারণ্য
১৯৮৬ সালে প্রতিষ্ঠিত। এটি ভারতের অন্যতম প্রধান বন্যজীবন প্রকল্প। অভয়ারণ্যটি মেরুত, গাজিয়াবাদ, গৌতম বুধ নগর, বিজনোর, হাপুর,জ্যোতিবা ফুলে নগর(উত্তর প্রদেশ) ইত্যাদি বিস্তৃত অঞ্চল জুড়ে বিস্তৃত রয়েছে। এটি একটি বিস্তৃত বন। যা প্রায় ২,০৭৩ বর্গকিলোমিটার (৮০০ বর্গ মাইল) আয়তনের অঞ্চল জুড়ে অবস্থিত।
উৎসব এবং মেলা
হস্তিনাপুরে প্রতি বছর অক্ষয় তৃতীয়া, দাস লক্ষণ, কার্তিক মেলা,  হোলির মেলা, এবং দুর্গা পূজাহয়। এই উৎসবগুলি বিভিন্ন বেসরকারী সংস্থা (এনজিও) এবং  রাজ্য পর্যটন বিভাগ দ্বারা এখানে সংগঠিত হয়।
রাজকুমারী বাসমা বিনতে তালাল
প্রিন্সেস বাসমা বিনতে তালাল (জন্মঃ ১১ মে, ১৯৫১) হলেন জর্দানের   বাদশাহ তালাল ও রানী জেইনের একমাত্র কন্যা, বাদশাহ হুসেনের বোন এবং বর্তমান রাজা দ্বিতীয় আবদুল্লাহর  পিতৃ-চাচী।
পটভূমি
প্রিন্সেস বাসমা বিনতে তালালের জন্মের ২ মাস পর তার বাবা জর্দানের বাদশাহ হয়েছেন, কারণ তখন তার পিতামহকে জেরুজালেমে হত্যা করা হয়। বাদশাহ তালাল ১৯৫২ সালে স্বাস্থ্যের অবনতির কারণে পদত্যাগ করতে বাধ্য হন। তখন প্রিন্সেস বাসমা বিনতে তালালের বয়স ছিলো মাত্র ১ বছর। বাদশাহ তালাল ১৯৭২ সাল পর্যন্ত বেঁচে ছিলেন। প্রিন্সেস বাসমা বিনতে তালালের মা ছিলেন রানী জেইন (১৯১৬-১৯৯৪)। তার বাবার পরে তার বড় ভাই হোসেন (১৯৩৫-১৯৯৯) সিংহাসনে আরোহণ করেছিলেন এব হোসেন সাবালক হওয়া পর্যন্ত তার মা রানী হিসেবে দেশ পরিচালনা করতেন। বাম|থাম্ব| প্রিন্সেস বাসমা বিনতে তালাল ও তার ভাইবোন (১৯৫২-১৯৫৩)
শিক্ষা
প্রিন্সেস বাসমা বিনতে তালাল আম্মানের আলিয়্যাহ স্কুল ফর গার্লস এবং তারপরে ইংল্যান্ডের বেনেনডেন স্কুলে (যেখানে তিনি প্রিন্সেস অ্যানের বন্ধু ছিলেন) পড়াশোনা করেন। তিনি অক্সফোর্ড বিশ্ববিদ্যালয় থেকে মডার্ন ল্যাঙ্গুয়েজস বিষয়ে পড়েন।
২০০১ সালে একটি থিসিসের জন্য তাকে অক্সফোর্ড বিশ্ববিদ্যালয় ডিফিল ডিগ্রি প্রদান করে। থিসিসের বিষয় ছিলো Contextualising development in Jordan: the arena of donors, state and NGOs
বিবাহ
১৯৭০ সালের ২ এপ্রিল তিনি আম্মানে কর্নেল তাইমুর দাগিস্তানিকে বিয়ে করেন। তাদের দুটি সন্তান ছিল। তবে ১৯৭০ এর দশকের শেষদিকে বিবাহবিচ্ছেদ ঘটে। ১৯৮০ সালের ১৪ এপ্রিল তিনি ওয়ালিদ আল-কুরদীর সাথে বিবাহ বন্ধনে আবদ্ধ হন এবং তাদের দুটি সন্তানও হয়।
নাসির হোসেন
মোহাম্মদ নাসির হোসেন (জন্ম: ৩০ নভেম্বর, ১৯৯১), রংপুরে জন্মগ্রহণকারী বাংলাদেশী ক্রিকেটার। ২০১১ সালের আগস্ট মাসে জিম্বাবুয়ের বিপক্ষে একদিনের আন্তর্জাতিক ম্যাচে অভিষেক; দুই মাস পর ওয়েস্ট ইন্ডিজের বিপক্ষে তার টেস্ট অভিষেক হয়। ঘরোয়া পর্যায়ের খেলায় তিনি বরিশাল বিভাগ, চট্টগ্রাম বিভাগ, রাজশাহী বিভাগ এবং রংপুর বিভাগের প্রতিনিধিত্ব করেন। তিনি তার শৈশবকাল রংপুরে অতিবাহিত করেন। তিনি ১৪ ফেব্রুয়ারি ২০২১ সালে তামিমা সুলতানাকে বিয়ে করেন।
ক্যারিয়ার
নাসির হোসেন ২০১০ এশিয়ান গেমসে ১৩ সদস্যের বাংলাদেশ দলে ছিলেন। জিম্বাবুয়ের বিপক্ষে ১৪ আগস্ট ২০১১ সালে ওডিআই অভিষেক ঘটে।
২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিবি কর্তৃপক্ষ বাংলাদেশ দলের ১৫-সদস্যের চূড়ান্ত তালিকা প্রকাশ করে। এতে তিনিও দলের অন্যতম সদস্য মনোনীত হন।
ওডিআই ম্যাচ
২০১৮, জানুয়ারি, ট্রাই ন্যাশন সিরিজ: বাংলাদেশসহ, শ্রীলঙ্কা ও জিম্বাবুয়ে
বৃক্কের অকার্যকারিতা
থাম্ব|বামদিকে বৃক্ক বা কিডনি ইসকেমিয়ার ফলে কিডনির আকারের পার্থক্য দেখায়। কিডনি ইসকেমিয়ার ফলে কিডনি সঙ্কুচিত হতে পারে প্রায় ২ সেমি বা তারও বেশি। উপরের ডানদিকে অকার্যকর কারণে মাইটোকন্ড্রিয়ায় বিঘ্ন দেখা যাচ্ছে, এটি সাইটোক্রোম সি এর মতো প্রোপোপোটিক প্রোটিন প্রকাশের ফলে এবং কোষের মৃত্যুর ফলস্বরূপ। নীচের ডানদিকে কিডনিগুলির গ্লোমারুলির প্রদাহ দেখায় বৃক্কের অকার্যকারিতা বা শেষ দশার বৃক্কের রোগ হচ্ছে এক প্রকার শারীরিক অবস্থা যখন বৃক্ক স্বাভাবিক কার্যক্রমের শতকরা ১৫ ভাগের কম কাজ করে। বৃক্কের অকার্যকারিতা দুই ধরনের হতে পারে: বৃক্কের প্রকট অকার্যকারিতা (অ্যাকিউট কিডনি ফেইলিওর) এবং বৃক্কের দীর্ঘস্থায়ী অকার্যকারিতা (ক্রনিক কিডনি ফেইলিওর)। প্রকট বা তীব্র মাত্রার অকার্যকারিতা সাধারণত খুব দ্রুত সংঘটিত হয় এবং তা নিরাময় করা সম্ভবও হতে পারে। অপরদিকে দীর্ঘস্থায়ী অকার্যকারিতা সাধারণত খুব ধীর গতিতে মারাত্মক রূপ নেয় এবং বেশিরভাগ ক্ষেত্রেই আরোগ্য লাভ করা সম্ভব হয়ে ওঠে না। বৃক্কের অকার্যকারিতার লক্ষণ-উপসর্গের মধ্যে রয়েছে পায়ে পানি জমা, ক্লান্ত অনুভব করা, বমি করা, খাবারে অরুচি হওয়া, এবং বিভ্রান্তি। বৃক্কের দুই ধরনের অকার্যকারিতার ক্ষেত্রেই যে শারীরিক জটিলতাগুলো দেখা যায় তার মধ্যে রয়েছে ইউরিমিয়া বা রক্তে ইউরিয়ার উপস্থিতি বেড়ে যাওয়া, রক্তে পটাশিয়ামের পরিমাণ বৃদ্ধি পাওয়া, এবং ভলিউম ওভারলোড বা হৃদপিণ্ডে রক্তের পরিমাণ বেড়ে যাওয়া। পাশাপাশি দীর্ঘস্থায়ী অকার্যকারিতার ক্ষেত্রে আরও যে জটিলতাগুলো দেখা যায় তার মধ্যে হৃদরোগ, উচ্চ রক্তচাপ, এবং রক্তশূন্যতা অন্তর্ভুক্ত।
বৃক্কের প্রকট অকার্যকারিতার ক্ষেত্রে চিকিৎসার পদ্ধতি অকার্যকারিতার কারণ ও অবস্থার উপর নির্ভরশীল। দীর্ঘস্থায়ী অকার্যকারিতার ক্ষেত্রে সম্ভাব্য চিকিৎসার মধ্যে রয়েছে হিমোডায়ালাইসিস, পেরিটোনিয়াল ডায়ালাইসিস, বা বৃক্ক প্রতিস্থাপন। হিমোডায়ালাইসিস অন্যতম প্রচলিত একটি চিকিৎসা পদ্ধতি যেখানে যন্ত্রের মাধ্যমে রক্তকে শরীরের বাইরে পরিশুদ্ধ করা হয়। অপরদিকে পেরিটোনিয়াল ডায়ালাইসিসের ক্ষেত্রে সুনির্দিষ্ট তরল তলপেটের গহ্বরে প্রবেশ করানো হয় ও পরবর্তীতে তা নিষ্কাশন করা হয় এবং সমগ্র প্রক্রিয়াটি দিনে বারবার পরিচালনা করা হয়। আর বৃক্কের প্রতিস্থাপনের ক্ষেত্রে শল্যচিকিৎসার মাধ্যমে একটি সুস্থ বৃক্ককে রোগীর দেহে প্রতিস্থাপন করা হয় এবং পরবর্তীতে অনাক্রম্যতাদমনমূলক বা ইমিউনোসাপ্রেসিভ ওষুধ প্রয়োগের মাধ্যমে শরীর যেনো প্রতিস্থাপিত বৃক্কটিকে প্রত্যাখান না করে সেই চেষ্টা করা হয়। এছাড়াও কিছু ক্ষেত্রে দীর্ঘমেয়াদী অকার্যকারিতার ক্ষেত্রে শারীরিক সক্রিয়তা বৃদ্ধি এবং সুনির্দিষ্ট খাদ্যাভাসের পরামর্শ প্রদান করা হয়।
আলী মালোল
আলী মালোল (আরবি:علي معلول; জন্ম: ১ জানুয়ারি ১৯৯০) হলেন তিউনিসিয়ার একজন পেশাদার ফুটবলার, যিনি মিশরীয় ক্লাব আল আহলি এসসি এবং তিউনিসিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
প্রাথমিক শিক্ষা
থাম্ব| প্রাথমিক শিক্ষায় প্রাথমিক বিদ্যালয়ের শিশুরা, [[চিলি |alt=|300x300পিক্সেল]] থাম্ব|প্রাথমিক শিক্ষায় মোট নিবন্ধন হার, ২০১৫ |alt=|300x300পিক্সেল প্রাথমিক শিক্ষা সাধারণত আনুষ্ঠানিক শিক্ষার প্রথম পর্যায়, এ শিক্ষা আসে প্রাক-প্রাথমিকের পরে এবং মাধ্যমিক বিদ্যালয়ের আগে। প্রাথমিক শিক্ষা অর্জিত হয় প্রাথমিক বিদ্যালয়ে, অবস্থানের উপর ভিত্তি করে প্রাথমিক বিদ্যালয় হলো মৌলিত বা প্রথম এবং মধ্য বিদ্যালয়।
ইন্টারন্যাশনাল স্ট্যান্ডার্ড ক্লাসিফিকেশন অব এডুকেশন প্রাথমিক শিক্ষাকে একটি একক পর্যায় হিসাবে বিবেচনা করে যেখানে সাধারণত পাঠ, রচনা এবং গণিতে মৌলিক দক্ষতার মত কার্যক্রমগুলিজন্য সরবরাহ করার এবং শিক্ষার একটি শক্ত ভিত্তি প্রতিষ্ঠার জন্য নকশাকৃত। এটি আইএসসিইডি স্তর ১ : প্রাথমিক শিক্ষা বা মৌলিক শিক্ষার প্রথম পর্যায়।
সংজ্ঞা
১৯৯৭ সালে আইএসসিইডি সংজ্ঞাটি দিয়েছিল যে, প্রাথমিক শিক্ষা সাধারণত ৫ থেকে ৭ বছর বয়সের মধ্যে শুরু হয় এবং এটি অন্যান্য মৌলিক বিষয়গুলি বোঝার পাশাপাশি পড়া, লেখা এবং গণিতে একটি যথাযথ প্রাথমিক শিক্ষা দেওয়ার জন্য নকশা করা হয়েছিল। ২০১১ সালের মধ্যে এই দর্শন পরিবর্তিত করা হয়েছিল, অন্যান্য বিষয়ের মৌলিক বোধগম্যতা সড়িয়ে "শিক্ষার একটি শক্ত ভিত্তি প্রতিষ্ঠা" করার পক্ষে পরিবর্তিত করা হয়েছিল।
জাতিসংঘের শিশুদের তহবিল (ইউনিসেফ) বিশ্বাস করে যে, শিশুদের প্রাথমিক শিক্ষা প্রদানের অনেক ইতিবাচক প্রভাব রয়েছে। যেমন
যুগে যুগে শিশুদের দ্রুত বিকাশের পর্যায়গুলি অধ্যয়ন করা হয়েছে। এটি শৃঙ্খলা বিকাশকারী মনোবিজ্ঞানে অধ্যয়ন করা হয়, যা অন্যান্য বিষয়গুলির মধ্যে শিশুরা কীভাবে শিখবে তা বর্ণনা করার চেষ্টা করে।
গ্রেট ব্রিটেনে প্রাথমিক বিদ্যালয়ের প্রথম বছরে, ভিত্তিস্তরের গোড়ার দিকে অভ্যর্থনা শেখানো হয়।
শিক্ষাদান এবং শেখানোর দর্শনে, সহস্রাব্দ জুড়ে বাচ্চাদের কী শেখানো উচিত তা বলার চেষ্টা করা হয়েছে।
ইতিহাস
কৃষিনির্ভর সংস্কৃতিতে শিক্ষানবিশকালে কৃষিকার্য, বিনিময় এবং গৃহনির্মাণ দক্ষতা পিতা থেকে পুত্রে বা গুরু থেকে শিষ্যে যেতে পারে। সমাজ তাদের বাচ্চাদের তাদের সাংস্কৃতিক ঐতিহ্য এবং বিশ্বাস শিখতে এবং আত্মস্থ করার প্রয়োজনীয়তার সাথে একমত এবং তারা পরিবারে এটি অনানুষ্ঠানিকভাবে করার চেষ্টা করে বা শিশুদের একত্রিত করে একজন প্রাপ্তবয়স্ক শিক্ষককে নিযুক্ত করে।
এটি ধর্মীয় সম্প্রদায়গুলিকে শিক্ষা সরবরাহকারী এবং পাঠ্যক্রম সংজ্ঞায়িত করার দিকে পরিচালিত করে। তাদের পবিত্র পাঠ থেকে প্যাসেজ পাঠ করা শেখা অগ্রাধিকার পায়। তাদের সমাজের অগ্রগতির জন্য, মৌখিক ঐতিহ্যকে অবশ্যই ছাপিয়ে লিখিত রুপ দেয়া উচিত; কিছু শিক্ষার্থী অবশ্যই তাদের প্যাসেজগুলি লিখে রাখবে। অনেক শিক্ষার্থীর লেখা আছে তা পড়তে হবে। এর ফলে মাদ্রাসা ও বিদ্যালয়গুলিতে আনুষ্ঠানিক শিক্ষার ব্যবস্থা হয়েছিল।
কেনাবেচা এবং হিসাবরক্ষণ পরিচালনার চাহিদা তৈরি হয়। প্রাথমিক দক্ষতা এইভাবে সাক্ষরতা এবং সংখ্যার অন্তর্ভুক্ত হয়।
প্রাথমিক শিক্ষা পর্বের সময় শিশুদের বিকাশ
জঁ পিয়াজে এমন কাঠামো প্রতিষ্ঠার জন্য দায়বদ্ধ ছিলেন যা শিশুদের বৌদ্ধিক, নৈতিক ও মানসিক বিকাশের বর্ণনা দেয়। ১৯১৮ সালে তিনি ডক্টরেট ডিগ্রি লাভ করেন এবং জুরিখ ও প্যারিসে ডক্টরাল গবেষণা করেন। তাঁর চিন্তাভাবনা চার ধাপে বিকশিত হয়েছিল:
এই কাঠামোটি ব্যবহার করে, শিশুর বিকাশের পর্যায় পরীক্ষা করা যেতে পারে। লেভ ভিগটস্কির তত্ত্বে সামাজিক শিক্ষার উপর ভিত্তি করে, যেখানে একটি এমকেও (অন্য আরও জ্ঞানী) তাদের জেডপিডি (প্রক্সিমাল বিকাশের অঞ্চল) -এর মধ্যে অগ্রগতিতে সহায়তা করে। জেডপিডি-র মধ্যে এমন দক্ষতা রয়েছে যা শিশু সম্ভাব্যভাবে করতে পারে তবে তাদের দেখানো দরকার যাতে তারা আকাঙ্ক্ষা থেকে স্বাধীন দক্ষতায় যেতে পারে। সহায়তা বা নির্দেশ যেন নির্দেশনামূলক উঁচু মাচা রূপে পরিণত হয়; এই শব্দটি এবং ধারণাটি জেরোম ব্রুনার, ডেভিড উড এবং গেইল রস দ্বারা বিকাশ করা হয়েছিল। এই ক্ষেত্রগুলিতে রয়েছে:
সহস্রাব্দ উন্নয়ন লক্ষ্যমাত্রা
থাম্ব| মার্কিন যুক্তরাষ্ট্রের [[নিউ ইয়র্ক শহর|নিউ ইয়র্ক সিটির জাতি সংঘের হেডকোয়ার্টারে সহস্রাব্দ উন্নয়ন লক্ষ্যমাত্রার একটি পোস্টার ]] জাতিসংঘের সহস্রাব্দ উন্নয়ন লক্ষ্যমাত্র ২ (২০০২) ছিল ২০১৫ সাল নাগাদ সর্বজনীন প্রাথমিক শিক্ষা অর্জন করা, সেই সময়ের মধ্যে তাদের লক্ষ্য ছিল যে, জাতি বা লিঙ্গ নির্বিশেষে যে কোনও জায়গাতেই সমস্ত শিশু প্রাথমিক বিদ্যালয়ে পড়াশোনা করতে সক্ষম হবে তা নিশ্চিত করা।
জাতিসংঘ বিশেষত সাব-সাহারান আফ্রিকা এবং দক্ষিণ এশিয়ায় মনোনিবেশ করেছিল, কারণ এই উভয় জায়গাতেই বিদ্যালয়ের বাইরে থাকা বেশিরভাগ শিশুদের আবাসস্থল, তাই তারা অনুমান করেছিলেন যে তারা ২০১৫ সালের মধ্যে তাদের লক্ষ্যে পৌঁছাতে সক্ষম হবে না। ২০১০ সালের সেপ্টেম্বরের ফ্যাক্ট শিট অনুসারে, এর কারণ ছিল এখনও প্রায় ৬৯ মিলিয়ন বিদ্যালয়ে যাওয়ার বয়সী শিশুরা বিদ্যালয়ে ছিল না যারা উপ-সাহারান আফ্রিকার প্রায় অর্ধেক এবং দক্ষিণ এশিয়ায় এক চতুর্থাংশ জনসংখ্যার বেশি ছিল।
২০১৫ সালের মধ্যে এই লক্ষ্য অর্জনের জন্য, জাতিসংঘ অনুমান করেছিল যে, প্রাথমিক বিদ্যালয়ের সরকারী প্রবেশের বয়সে সমস্ত শিশুরা ২০০৯ সালের মধ্যে ক্লাসে যোগ দিতে হবে। এটি প্রাথমিক স্তরের সময়কালের উপর নির্ভর করবে, পাশাপাশি বিদ্যালয়গুলি চক্রের শেষ অবধি কতটা শিক্ষার্থীদের ধরে রাখবে।
বাচ্চাদের জন্য কেবল শিক্ষার তালিকাভুক্ত হওয়া জরুরি ছিল না, দেশগুলি যাতে চাহিদা পূরণের জন্য পর্যাপ্ত সংখ্যক শিক্ষক এবং শ্রেণীকক্ষ আছে তা নিশ্চিত করতে হত। ২০১০ সালের হিসাবে, একমাত্র উপ-সাহারান আফ্রিকাতে প্রয়োজনীয় নতুন শিক্ষকের সংখ্যা এই অঞ্চলে বিদ্যমান শিক্ষক শক্তির সমান ছিল।
শিক্ষায় না থাকা শিশুদের জন্য জেন্ডার ব্যবধান সংকীর্ণ। ১৯৯৯ এবং ২০০৮ সালের মধ্যে বিশ্বব্যাপী শিক্ষায় শিক্ষিত না হওয়া মেয়েদের সংখ্যা ৫৭ শতাংশ থেকে কমে ৫৩ শতাংশে দাঁড়িয়েছিল, তবে কিছু অঞ্চলে এই শতাংশ বেড়েছে।
জাতিসংঘের মতে, অঞ্চলগুলিতে এমন অনেক জিনিস রয়েছে যা ইতিমধ্যে সম্পন্ন হয়েছে। যদিও আফ্রিকার সাব-সাহারান অঞ্চলে তালিকাভুক্তি বিশ্বব্যাপী সর্বনিম্ন অঞ্চল হিসাবে অব্যাহত রয়েছে, তবে ২০১০ সালের মধ্যে "এটি ১৮ শতাংশ পর্যন্ত বৃদ্ধি পেয়েছে - এটি ১৯৮৯ এবং ২০০৮ সালের মধ্যে ৫৮ শতাংশ থেকে ৭৬ শতাংশে উন্নীত হয়েছে।" দক্ষিণ এশিয়া এবং উত্তর আফ্রিকা উভয় ক্ষেত্রেও অগ্রগতি ছিল, যেখানে উভয় অঞ্চলই তালিকাভুক্তির পরিমাণ বৃদ্ধি পেয়েছে, উদাহরণস্বরূপ, দক্ষিণ এশিয়ায়, এটি গত দশকের তুলনায় ১১ শতাংশ এবং উত্তর আফ্রিকার ৮ শতাংশ বৃদ্ধি পেয়েছিল।
এমনকি দরিদ্রতম দেশ বুরুন্ডিতে প্রাথমিক বিদ্যালয়ের ভর্তি ফি তুলে নেবার পর সেখানে প্রাথমিক বিদ্যালয়ে ভর্তির পরিমাণ বৃদ্ধি পেয়েছিল, সেখানে ২০০৮ সালের মধ্যে ৯৯ শতাংশে পৌঁছেছিল, সেখানে বড় ধরনের অগ্রগতি হয়েছিল। তানজানিয়াতেও একই ধরনের ফলাফল পাওয়া গিয়েছিল। একই সময়ের তুলনায় দেশটি তার তালিকাভুক্তির অনুপাত দ্বিগুণ করেছে। তদুপরি, লাতিন আমেরিকার অন্যান্য অঞ্চল যেমন গুয়াতেমালা এবং নিকারাগুয়া এবং দক্ষিণ আফ্রিকার জাম্বিয়ায় "প্রাথমিক শিক্ষার প্রবেশাধিকার ৯০% বেড়েছিল।"
প্রাথমিক শিক্ষায় আইনের শাসনের প্রচার
থাম্ব|প্রাথমিক স্তরে বৈশ্বিক নাগরিকত্ব শিক্ষা আইনের বিধি বিধানের ফলাফল বিদ্যালয় শিশুদের সামাজিকীকরণে এবং ভাগ করে নেওয়ার, ন্যায্যতা, পারস্পরিক সম্মান এবং সহযোগিতায় তাদের প্রশংসা বিকাশে গুরুত্বপূর্ণ ভূমিকা পালন করে। বিদ্যালয়গুলি মৌলিক মূল্যবোধ এবং দক্ষতা গঠন করে যা ন্যায়বিচার, গণতন্ত্র এবং মানবাধিকারের মতো ধারণাগুলি বুঝতে সহায়তা করে।
ন্যায়বিচারের জন্য শিক্ষাকে উৎসাহ প্রদানকারী শিক্ষাব্যবস্থা, অর্থাৎ আন্তর্জাতিক মানবাধিকার এবং মৌলিক স্বাধীনতার সাথে আইনের শাসনের (সম্মিলিত) সম্মান, তরুণ-তরুণীদের শান্তি ও ন্যায়বিচারে বিজয়ী হওয়ার ক্ষমতায়নের লক্ষ্যে শিক্ষার্থী এবং সরকারী প্রতিষ্ঠানের মধ্যে সম্পর্ককে জোরদার করে। শিক্ষকরা প্রায়শই এই কাজের প্রথম সারিতে থাকেন এবং পরিবার সহ শিশুদের মনোভাব এবং আচরণ গঠনে গঠনমূলক ভূমিকা পালন করেন।
বৈশ্বিক নাগরিকত্ব শিক্ষা আইনের শিক্ষার কাছে যাওয়ার জন্য সামগ্রিক কাঠামো সরবরাহ করে। এটি স্থানীয়ভাবে এবং বিশ্বজুড়ে সক্রিয় ভূমিকা গ্রহণে এবং আরও ন্যায়বান, শান্তিপূর্ণ, সহিষ্ণু, অন্তর্ভুক্তিমূলক, সুরক্ষিত এবং টেকসই বিশ্বের জন্য ভূমিকা পালনকারীদের শক্তিশালী করে।
উৎস
এই নিবন্ধটি ইউনেস্কোর নিখরচার কন্টেন্ট কেবল সমাজের জন্য শিক্ষার্থীদের ক্ষমতায়ন: প্রাথমিক বিদ্যালয়ের শিক্ষকদের জন্য একটি হ্যান্ডবুক -এর লেখা অন্তর্ভুক্ত রয়েছে। যা সিসি বাই এসএ ৩.০ আইজিও লাইসেন্সের আওতায় প্রকাশ করা হলো। এর পুনঃব্যবহার করতে চাইলে ব্যবহার বিধান দেখুন।
সিলেট বিভাগের ইউনিয়নের তালিকা
সিলেট বিভাগের স কল জেলা-উপজেলার অন্তর্ভুক্ত ইউনিয়ন সমূহের তালিকা:
টিটি রাজো বিনটাং
টিটি হান্ডায়ানি রাজোবিন্টাং (জন্ম: ১০ ই ফেব্রুয়ারি ১৯৮১), যিনি শ্রী আকসান জুমানের সাথে বিয়ের পর টিটি জুমান নামে পরিচিত, হচ্ছেন ইন্দোনেশিয়ার একজন অভিনেত্রী এবং সংগীতশিল্পী।
জীবনী
টিটি হান্ডায়ানি রাজোবিন্টাং ১৯৮১ সালের ১০ ফেব্রুয়ারি জন্মগ্রহণ করেন। তিনি ক্রীড়া পছন্দ করেন, কিন্তু তিনি কখনও স্কার্টস পরিধান করেন না। উচ্চ বিদ্যালয়ে পড়ার সময়, তিনি অর্থনৈতিক কারণে ড্রাম বাজাতে পারেন নি তবুও তিনি ড্রাম বাজানোর সাথে প্রেমে পরে যান; কিন্তু পরবর্তীতে তিনি ভাবেন যে তিনি "ভিন্ন" কিছু চেয়েছিলেন। তিনি ফারবি মিউজিক স্কুল এবং দ্য সঙ্গীত ইনস্টিটিউটে ড্রাম বিষয়ে পড়াশোনা শুরু করেন। স্নাতক সম্পন্ন করার পর, টিটি হান্ডায়ানি রাজোবিন্টাং "জাভা জ্যাজ ফেস্টিভালে" সঞ্চালনা করেন; তিনি রথ সাহানায়া এর মতো শিল্পীর সাথেও অভিনয় করেছিলেন।
টিটি হান্ডায়ানি রাজোবিন্টাং জেনার মায়সা আয়ুয়ের সাথে ২০০৭ সালের চলচ্চিত্র মেরেকা বিলাং, সায়া মন্যেত! (দে সে আই'ম এ মানকি!), এ উপস্থিত হন। প্রথমে, তিনি তার স্বামী, শ্রী আকসান জুমান (এছাড়াও ওয়াং আকসান নামেও পরিচিত), মেশার ভাইয়ের সাথে চলচ্চিত্রের জন্য একটি সাউন্ডট্র্যাক এ গান পরিবেশন করার জন্য চুক্তি করেছিলেন। যাহোক, পরে মেজদা তাকে প্রধান ভূমিকাতে নিতে জিজ্ঞাসা করে; অতঃপর টিটি হান্ডায়ানি রাজোবিন্টাং এর সম্মতিতে তার স্বামীর ও বোন দ্বারা আবেগপ্রবণ হয়ে যায় এবং তাকে এই চলচ্চিত্রটি করার জন্য সম্মতি প্রদান করে। আকসান তাকে "একটি চুম্বন দৃশ্যের মধ্যে বলেছিলেন, যখন [তিনি] চুমু দিয়েছিলেন [স্প্যানিশ ভাষায়], সেসময় [তার] দেহটি তাকে প্রত্যাখ্যান করে দিয়েছিল"।
২০১০ সালে, টিটি হান্ডায়ানি রাজোবিন্টাং হংকংয়ের অভিবাসী শ্রম সম্পর্কে একটি চলচ্চিত্র, মিংগুই পাগী ডি ভিক্টোরিয়া পার্ক (ভিক্টোরিয়া পার্কের রবিবারের সকাল) এ অভিনয় করেন। তার ভূমিকায় অভিনয়ের জন্য তিনি "ইন্দোনেশিয়া এবং হংকং" উভয় অভিবাসী শ্রমিকদের সাথে দেখা করেন। একই বছর তিনি এবং তার স্বামী "তানাহ এয়ার বিটা" (আমার মাতৃভূমি) এর সাউন্ডট্র্যাক এ গান পরিবেশন করেন। যদিও তার সময়সূচীর মধ্যে কিছু দ্বন্দ্ব ছিল, তবে তিনি উভয়ই করতে সক্ষম হয়েছিলেন।
ফেব্রুয়ারি ২০১১ সালে টিটি হান্ডায়ানি রাজোবিন্টাং "রিনু পুরামামা"র (পূর্ণচন্দ্রের জন্য দীর্ঘস্থায়ী) মধ্যে একটি প্রতিপক্ষ হিসেবে তার প্রথম ভূমিকায় অভিনয় করেন। তিনি চরিত্রের কর্ম পছন্দ করেন না বলে উক্ত ভূমিকাটি অপছন্দ করেছিলেন। পরে সে বছর তিনি ও তার স্বামী "সাং পেনারি" (নৃত্যশিল্পী) নামে একটি চলচ্চিত্র রচনা করেন, এটি একটি চলচ্চিত্র যা একটি নির্দিষ্ট সময়ের মধ্যে আহমদ তোহরী এর রংগেন দুরূহ পারুক ট্রিলজির উপর ভিত্তি করে তৈরি করা হয়েছিল।
বাংলাদেশের বিশ্ব ঐতিহ্যবাহী স্থানের তালিকা
জাতিসংঘ শিক্ষা, বিজ্ঞান ও সংস্কৃতি সংস্থা বিশ্ব ঐতিহ্যবাহী স্থান হল সাংস্কৃতিক বা প্রাকৃতিক ঐতিহ্যের জন্য গুরুত্বপূর্ণ স্থান যা ১৯৭২ সালে প্রতিষ্ঠিত ইউনেস্কো বিশ্ব ঐতিহ্য অধিবেশনে বর্ণিত হয়েছে। সাংস্কৃতিক ঐতিহ্য স্মৃতিস্তম্ভ (যেমন স্থাপত্যকর্ম, স্মারক ভাস্কর্য, বা শিলালিপি), ভবন, এবং স্থান (প্রত্নতাত্ত্বিক সাইট সহ) নিয়ে গঠিত। প্রাকৃতিক ঐতিহ্য হিসাবে (ভৌতিক এবং জৈবিক গঠনের সমন্বয়ে), ভূতাত্ত্বিক এবং ভৌতিক গঠন (প্রাণী ও উদ্ভিদের হুমকির সম্মুখীন প্রজাতির বাসস্থান সহ), এবং প্রাকৃতিক স্থান যা বিজ্ঞান, সংরক্ষণ বা প্রাকৃতিক সৌন্দর্যের দৃষ্টিকোণ থেকে গুরুত্বপূর্ণ, সেগুলিকে প্রাকৃতিক হিসাবে সংজ্ঞায়িত করা হয়। বাংলাদেশ ১৯৮৩ সালের ৩ আগস্ট কনভেনশনটি গ্রহণ করে, দেশের ঐতিহাসিক স্থানগুলিকে তালিকায় অন্তর্ভুক্ত করার উপযুক্ত করে তোলে।
, বাংলাদেশে তিনটি বিশ্ব ঐতিহ্যবাহী স্থান রয়েছে এবং আরও পাঁচটি অস্থায়ী তালিকায় রয়েছে। ১৯৮৫ সালে সাংস্কৃতিক ঐতিহ্যবাহী স্থান হিসাবে তালিকাভুক্ত প্রথম দুটি স্থান ছিল মসজিদের শহর বাগেরহাট এবং পাহাড়পুরের বৌদ্ধ বিহারের ধ্বংসাবশেষ।১৯৯৭ সালে প্রাকৃতিক ঐতিহ্যবাহী স্থান হিসাবে সুন্দরবন তালিকাভুক্ত করা হয়েছিল।২০২১ সালে কেরানিগঞ্জের দোলেশ্বর হানিফিয়া জামে মসজিদ এই তালিকার অন্তর্ভুক্ত হয়।
বিশ্ব ঐতিহ্যবাহী স্থানগুলি
তালিকার স্থান, অবস্থান, মানদণ্ড, এলাকা, বছরের চিত্র:Sort both.gif চিহ্নের উপর ক্লিক করে এই তালিকাকে বর্ণানুক্রমে ও উল্টো বর্ণক্রমে সাজানো যাবে।
চৌর্যবৃত্তি
থাম্ব|Paul-Charles Chocarne-Moreau, The Cunning Thief, 1931 চুরি (চৌরকার্য, হরণ, আত্মসাৎ) যে করে সে চোর (সংস্কৃত: চৌর, তস্কর)। চৌর্যবৃত্তি যার পেশা সে পেশাদার চোর। সমাজের চোখে চুরি অপরাধ এবং চোর অপরাধী।
চুরি মানে না বলে পরদ্রব্য নেওয়া। যেসব চোর চুরিকে জীবন ধারণের উপায় হিসেবে গ্রহণ করে তাদেরকে পেশাদার চোর বলা হয়। চুরি দণ্ডণীয় অপরাধ। স্থান-কাল-পাত্র বিশেষে চুরির দণ্ড(শাস্তি) ও দণ্ডদাতা বিভিন্ন হতে পারে। অনেক সময় মালিকানা বিতর্কিত হলে চুরি প্রমাণ করা শক্ত। সাধারণতঃ দ্রব্যের মালিক নয়, হয় রাজা, নতুবা সরকারী শাসক, বা বিচারালয়ে বিচারপতি আইন অনুসারে চুরি প্রমাণিত (সব্যস্ত/সাবিত) হলে দণ্ড বিধান করেন।
অর্থ প্রসারণের ফলে চুরি মানে হতে পারে ছলে, বলে বা কৌশলে মালিকের বা তত্বাবধায়কের অজ্ঞাতে অথবা ব্যক্ত ইচ্ছার বিরুদ্ধে দ্রব্য গ্রহণ, ব্যবহার, বিক্রয়, বিলোপ(লোপাট) বা কুক্ষিগত/বেদখল করা (অনধিকার নিয়ন্ত্রণ)। কিন্তু কিছু শব্দের বিশেষ প্রাতিবেশিক অর্থ আছে:
চুরি
সাধারণতঃ দ্রব্যের মালিকের বা তত্বাবধায়কের সম্পূর্ণ অজ্ঞাতসারে আত্মসাৎ করলে তাকে চুরি বলে।
সিঁধেল চোর
সিঁধকাঠি দিয়ে সিঁধকেটে চুরি করে এমন চোর। এ পদ্ধতিতে চুরি করা সবচেয়ে কঠিন। অনেক দিন ধরে ভক্তি সহকারে একজন গুরুর কছে এ 'বিদ্যা' অর্জন করতে হয়। সিঁধকাঠি মানে; শাবল বা খুন্তির মত দণ্ড বিশেষ। সিঁধেল চোররা সিঁধকাঠি দিয়ে মাটির কাঁচাবাড়ি দেওয়ালেও গর্ত/সুড়ঙ্গ করে, অতঃপর ভিতরে গোপনে প্রবেশ করে চুরি করে। সিঁদকেটে চুরি করা খুবই বুদ্ধিমত্তার কাজ। সাহস এবং শিল্প দুটোই খুব বেশি পরিমান লাগে এই কাজে।
বর্তমানে কাঁচা বাড়ির পরিবর্তে পাকা বাড়ি, মানুষের (চোর) গুরু ভক্তি কমে যাবার সাথে সাথে এবং ডাকতি বেশি পরিমান লাভ জনক হবার কারণে সিঁধেল চোরদের বিলুপ্তি ঘটেছে।
ছ্যাঁচোর/ছিচকে চোর
হয়তো "সিঁদকাটা" থেকে "ছিচকে" হয়ে গেছে। তবে শব্দটি ছোটখাট চুরি অর্থে ব্যবহার হয়। চুরির করতে ব্যর্থ হয়ে ভাঙচুর ইত্যাদি ক্ষতি করলে তাকেও ছ্যাঁচড়ামি বা ছ্যাঁচড়ামো বলে।
বাটপাড়
এক চোরের চোরাই মাল অরেকজন চুরি (বাটপাড়ি) করলে দ্বিতীয়জনকে বাটপাড় বলে। কথায় বলে: "চোরের উপর বাটপাড়ি"। বাটপার সরাসরি চুরি না করেও বাটপার হতে পারে।যেমন বলা যায়, একজন লোক কিছু একটা বিক্রি করবে,সেই জিনিসের ত্রুটিগুলো গোপন করে বাড়তি গুণাগুণ যোগ করে সেই দ্রব্য বিক্রি করাও বাটপারি।
ছিনতাই
অচকিতে অথবা বলপূর্বক হাত ধরা (বা অঙ্গে পরিহিত) দ্রব্য কেড়ে নিয়ে বাধা দেবার আগেই পলায়ন (চম্পট)। ছিনতাই যে করে সে ছিনতাইবাজ বা ছিনতাইকারী।
ডাকাতি
ডাকাতি, বা ডাকেইতি (সাধারণতঃ দলবদ্ধভাবে) ভয় দেখিয়ে বা বাধা অগ্রাহ্য/অতিক্রম করে দ্রব্য অধিগ্রহণ। যারা ডাকাতি করে তারা "হারে রে রে" ইত্যাদি ভয় দেখানো "ডাক" ছেড়ে আসত তাই নাম ডাকাত বা ডাকাইত। তাদের সুসংগঠিত দল ও সুপরিকল্পিত কর্মপ্রণালী থাকে। যেমন ছদ্মবেশে অকুস্থল পরিদর্শন। টিকটিকি(চর) মোতায়েন। পুলিশকে ভূয়ো খবর দিয়ে বিভ্রান্ত করা। অতর্কিতে আক্রমণ। যোগাযোগ বিচ্ছিন্নকরণ। গাড়ি বা ঘোড়ায় পলায়ন ব্যবস্থা। পলায়নপথ পাহারা। পলায়নের পর ডেরায় আত্মগোপন ইত্যাদি।
আগেকার দিনে কিছু ডাকাতরা আগে থেকে হুমকি চিঠি দিয়ে আসত। খুব গর্বিত ডাকাতরা তাতে দিনক্ষণ ঘোষণা করে চ্যালেঞ্জ করত। অনেক ডাকাতরা কালী সাধক ছিল। তাদের পূজিত কালীকে ডাকাতে কালী বলা হয়। অনেক ডাকাতে কালীর সামনে কাপালিক ডাকাতরা নরবলি দিত।
রবিনহুডের মত জনপ্রিয়তাও অনেক ডাকাতের ছিল। এরা সমাজের এক অংশের কাছে দেবতার মত ভক্তি বা আনুগত্য পেত। যেমন চম্বলের ডাকু মান সিং।
নানান কারণে সমাজে ডাকাত দলের প্রাদুর্ভাব হতে পারে। দেশ অরাজক হলে এরকম হওয়া স্বাভাবিক। কিংবা, রাজপ্রতিনিধি অত্যাচারী হলে তার প্রতিবাদে সশস্ত্র অভ্যুত্থানের চেষ্টায় কিছু মানুষ সংঘবদ্ধ হলে সরকার তাদের ডাকাত আখ্যা দেয়।
লুণ্ঠন/ লুট/ লুটপাট/ লুঠ/ লুঠতরাজ
(সাধারণতঃ অতি শক্তিশালী বা দলবদ্ধ দস্যু/গুণ্ডার দ্বারা) জনসমক্ষে বলপ্রদর্শণ-পূর্বক চুরি বা সম্পত্তি নষ্ট করা।
রাজপথে রাহাযানি
দিনে ডাকতি
ঠগ
যে অন্যকে ঠকায়।
জোচ্চুরি
"জুয়াচোর" থেকে শব্দটি এলেও শুধু জুয়াখেলায় নয় যেকোন প্রতারণাকে জোচ্চুরি বল।
অপহরণ
আইন অনুসারে অপহরণ একটি অপরাধ যেখানে শিকারকে যথেষ্ট দূরত্ব থেকে নজর রাখা হয় ও শক্তি প্রয়োগের মাধ্যমে নিজেদের আয়ত্তে নিয়ে নেওয়া হয়। অপহরণ সংক্রান্ত আইনগুলি অপহরণের জন্য কয়েকটি উদ্দেশ্যকে সংজ্ঞায়িত করে। যেমন: মুক্তিপণ সংগ্রহ করা, কোনও অপরাধের কমিশনকে সহজতর করা, শারীরিক আঘাতের আঘাত দেওয়া বা কাউকে আতঙ্কিত করা।
ছেলেধরা
শিশু বা কিশোর বয়সী ছেলেদের অপহরণ করাকে ছেলেধরা বলে। অসাধু ব্যক্তি বা চক্র অপহরণকৃত ছেলেদের টাকার বিনিময়ে বিক্রি করে দেয়। বর্তমানে সচেতন সমাজে অপরাধটি তেমন চোখে পড়ে না।
হাইজ্যাক
অন্যের সম্পদ বা কাউকে জোর জবরদস্তি করে তুলে নিয়ে যাওয়াকে বুঝায়। অনেক ক্ষেত্রে হাইজ্যাক করা বস্তুর বিনিময়ে মুক্তিপন চাওয়া হয়ে থাকে।
প্লেজিয়ারিজম
অন্যের সৃষ্টিকে নিজের বলে চালানো (কুম্ভীলক)।
কর (ট্যাক্স) ফাঁকি
কর ফাঁকি দেয়া অর্থাৎ প্রকৃত সম্পত্তিকে কম দেখিয়ে কর মওকুফ করার প্রচেষ্টা করা এক ধরনের চুরি।
সই চুরি
সই (সাক্ষর) নকল করা।
হ্যাকিং
ইন্টারনেটের মাধ্যমে অন্যের কম্পিউটার বা সিস্টেমের নিরাপত্তাকে ভেঙে (বা ফাঁকি দিয়ে) প্রবেশ করা।
নকল টাকা
জাল টাকা নামে পরিচিত । আসল টাকার হুবুহু আরেক টাকা বানানোকে বুঝায়।
ক্লেপ্টোম্যানিয়া
দরকার না থাকলেও চুরি করার অদম্য ইচ্ছার মানসিক রোগ।
বানৌজা তিতাস
বাংলাদেশ নৌবাহিনী জাহাজ (সংক্ষেপেঃ বানৌজা) তিতাস বাংলাদেশ নৌবাহিনীর তিতাস-শ্রেণীর একটি ফাস্ট অ্যাটাক ক্রাফট। এটি নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
ইতিহাস
সশস্ত্র বাহিনীর জন্য গৃহীত আধুনিকায়ন পরিকল্পনার অংশ হিসেবে বাংলাদেশ সরকার দক্ষিণ কোরিয়া থেকে বানৌজা তিতাস জাহাজটি সংগ্রহ করে। পরবর্তীতে ২০০০ সালে জাহাজটি বাংলাদেশ নৌবাহিনীতে কমিশন লাভ করে। বর্তমানে এটি চট্টগ্রামে অবস্থিত বানৌজা ঈসা খান নৌ ঘাঁটিতে মোতায়েন রয়েছে।
বৈশিষ্ট্য ও যান্ত্রিক কাঠামো
বানৌজা তিতাস জাহাজটির দৈর্ঘ্য, প্রস্থ এবং গভীরতা । জাহাজটিতে রয়েছে ২টি এমটিইউ ২০ভি৫৩৮ টিবি৯১ ডিজেল ইঞ্জিন (জার্মানি) এবং ২টি শ্যাফট। যার ফলে জাহাজটি ঘন্টায় সর্বোচ্চ  গতিতে চলতে সক্ষম। এছাড়াও রয়েছে ১টি ফুরুনো এফএআর২১১৭ এক্সএন-২৪এএফ নেভিগেশন রাডার (জাপান)।
রণসজ্জা
বানৌজা তিতাস জাহাজটির আকার আয়তন অপেক্ষাকৃত ছোট হলেও নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:
নাশিক
নাশিক (Nashik) যেটিকে নাসিক নামেও ডাকা হয় হলো ভারতের মহারাষ্ট্র রাজের উত্তরাঞ্চলের একটি শহর। শহরটি গোদাবরী নদীর কূলে অবস্থিত এবং মুম্বাই, পুনে এবং নাগপুরের পর মহারাষ্ট্রের চতুর্থ বৃহৎ মহানগর। নাশিক জেলার জনসংখ্যা ৮০ লক্ষ। নাশিক মুম্বাই হতে ১৯০ কিলোমিটার উত্তরে এবং পুনে থেকে ২১০ কিলোমিটার দূরে অবস্থিত; এই তিনটি শহরকে "মহারাষ্ট্রের সোনালী ত্রিভুজ" হিসেবে অভিহিত করা হয়। নাশিক কুম্ভমেলার একটি হিন্দু তীর্থস্থান হিসেবে বিখ্যাত। কুম্ভমেলা প্রতি ১২ বছর পর পর অনুষ্ঠিত হয়। এই শহরটিকে "ভারতের মদের রাজধানী" হিসেবেও অভিহিত করা হয়। কারণ এখানে ভারতের অর্ধেকেরও বেশি দ্রাক্ষাক্ষেত্র (মদ উৎপাদনের ফসল চাষের জমি) ও মদের কারখানা অবস্থিত। ভারতীয় মদের ৯০ শতাংশই নাসিক উপত্যকা থেকে আসে।
নাশিক ভারতের সবচেয়ে দ্রুত বর্ধনশীল শহরগুলোর একটি। শহরটি গাড়ি প্রস্তুতকারক শিল্পের একটি গুরুত্বপূর্ণ কেন্দ্র হিসেবে বিবেচিত। শহরটিতে এক্সেলিয়া, অ্যাটলাস কপকো, রবার্ট বশ্চ জিএমবিএইচ, সিইএটি লিমিটেড, কম্পটন গ্রিভস, গ্রাফাইট ভারত, থিসেনক্রাপ, এপকস, এভারেস্ট ইন্ডাস্ট্রিজ, গ্যাব্রিয়েল ভারত, গ্লাক্সোস্মিথক্লাইন, হিন্দুস্তান কোকা-কোলা, হিন্দুস্তান ইউনিলিভার, জিন্দাল পলিয়েস্টার, জ্যোতি স্ট্রাকচারস, কিরলোস্কার অয়েল ইঞ্জিনস, কেএসবি পাম্প, লার্সেন অ্যান্ড টুব্রো, মাহিন্দ্রা অ্যান্ড মাহিন্দ্রা, মাহিন্দ্রা সোনা, ইউনাইটেড স্পোর্টস লিমিটেড, পার্ফেক্ট সার্কেল ইন্ডাসট্রিজ, মাহিন্দ্রা ইউজিন স্টিল, স্যামসোনাইট, শালিমার পেইন্টস, সিমেন্স, ভিআইপি ইন্ডাসট্রিজ, ইন্ডিয়ান অয়েল কর্পোরেশন, এক্সএলও ইন্ডিয়া লিমিটেড এবং জিন্দাল স এর মত প্রতিষ্ঠান এই শহরটিতে অবস্থিত।
জনসংখ্যার উপাত্ত
ভারতের ২০০১ সালের আদম শুমারি অনুসারে নাশিক শহরের জনসংখ্যা হল ১,০৭৬,৯৬৭ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে নাশিক এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
শাদমেহের আগিলি
শাহমেহের আগিলি (জন্ম ২৭ জানুয়ারি ১৯৭৩) হলেন একজন ইরানি পপ শিল্পী, সঙ্গীতজ্ঞ, সুরকার, গীতকার, প্রস্ততকারক, প্রযোজক,  এবং একজন সাবেক অভিনেতা। তেহরানে জন্মানো বিপ্লব-পরবর্তী ইরানের সঙ্গীত পুনরুজ্জীবিতকারী শাদমেহের আগিলি কর্মজীবন শুরু করার কিছু সময় পরে কানাডায় চলে গেলেও তিনি বর্তমান লস অ্যাঞ্জেলেসে বসবাস করছেন।
কর্মজীবন
শাদমেহের প্রথমদিকে তেহরান সঙ্গীত ভাণ্ডার থেকে সঙ্গীত এবং পিয়ানো, গিটার ও বেহালা শিক্ষা লাভ করেন।
আগিলি কানাডায় অভিবাসিত হোন যেখানে তিনি নোভা মিডিয়ার সাথে চুক্তিবদ্ধ হোন। কানাডায় তার প্রথম অ্যালবাম ছিলো খিয়ালি নিস্ত যা দুরি ও পাশিমানি, অদাম ফুরুশ এবং পপকর্ন অ্যালবামের পর মুক্তি পায়।
তিনি ২০০৯ সেঞ্চুরি রেকর্ডসের সাথে তার প্রশংসিত আরেক অ্যালবাম তাকদির প্রকাশ করেন। ২০১২ সালে, তার আরেক অ্যালবাম তরফদার অভাং মিউজিকে প্রকাশিত হয়।
শাহমেহের আগিলি একজন বহুমুখী প্রতিভার শিল্পী, বেহালাবাদক ও সুরকার। পিয়ানো, গিটার ও বেহালার পাশাপাশি তিনি সন্তুর বাজাতে পারেন। এছাড়া তিনি তার কিছু গানে ম্যান্ডোলিন, ডঙ্কা, হারমোনিকা, কিবোর্ড, ব্যাঞ্জো, এবং কোতো বাজিয়েছেন। রাজনৈতিভাবে সক্রিয় শাহমেহের ইরানি সবুজ আন্দোলন সমর্থনে ২০১০ সালে বেশ কিছু গান প্রকাশ করেছেন যা ইরানি জনগণকে তাদের সরকারের বিরুদ্ধে আন্দোলনের জন্য উৎসাহ দেওয়ার উদ্দেশ্যে বানানো হয়েছিলো। ওয়ার্ল্ড ভিশন ইউএসএ এবং ওয়ার্ল্ড ভিশন কানাডার সমর্থনে ২০১২ সালে এবির সাথে তিনি যুদ্ধবিরোধী রোয়ায় এ মা গান প্রকাশ করেন।
চলচ্চিত্র সঙ্গীত
২০০০: পার-এ পারভাজ ("উড়ার ডানা") (একই শিরোনামে নির্মিত চলচ্চিত্রের গান)
২০০১: শব-এ বেহরনে ("নগ্নরাত") (একই শিরোনামে নির্মিত চলচ্চিত্রের গান)
বাংলাদেশ দূতাবাস, ভিয়েনা
ভিয়েনায় বাংলাদেশের দূতাবাস এবং স্থায়ী মিশন হচ্ছে অস্ট্রিয়াতে গণপ্রজাতন্ত্রী বাংলাদেশের কূটনৈতিক মিশন। এটি ভিয়েনার হফযেইলে ৪ সড়কে অবস্থিত। অস্ট্রিয়ায় বাংলাদেশের বর্তমান রাষ্ট্রদূত হলেন আবু জাফর।
ইতিহাস
১ নভেম্বর ২০১৪ সালে চালু হওয়া এই দূতাবাস ভিয়েনায় জাতিসংঘ কার্যালয় এবং অন্যান্য আন্তর্জাতিক সংস্থায় বাংলাদেশের স্থায়ী মিশন হিসেবেও কাজ করে।
কারার সামেদুল ইসলাম
কারার সামেদুল ইসলাম (জন্মঃ ১৫ জুলাই ১৯৮১) হলেন একজন বাংলাদেশী সাতারু। তিনি অস্ট্রেলিয়ার সিডনিতে অনুষ্ঠিত ২০০০ গ্রীষ্মকালীন অলিম্পিক গেমসে বাংলাদেশ দলের প্রতিনিধিত্ব করেন।
অষ্টমূর্তি
অষ্টমূর্তি (अष्टमूर्ति,, ) হিন্দু দেবতা শিবের আটটি গুণের মূর্তিগত উপস্থাপনাকে বোঝায়।  এগুলি হল রুদ্র, শর্ব, পশুপতি, উগ্র, অশনি, ভব, মহাদেব ও ঈশান।
সাহিত্য
বেদে, দেবতা রুদ্র, যাকে পরবর্তীতে শিবের সাথে একত্রিত করা হয়েছিল, তাঁর একাধিক গুণাবলী এবং অসংখ্য উপাধি রয়েছে, যার মধ্যে আটটি শৈব ঐতিহ্যের ধারণার জন্য তাৎপর্যপূর্ণ। শিবের সাথে রুদ্রের পরিচয় প্রথমবার শ্বেতাশ্বতর উপনিষদে এবং পরে যজুর্বেদের সাথে যুক্ত তৈত্তিরীয় সংহিতা (৪.৫.১), শত রুদ্রীয় বিভাগে উল্লেখ করা হয়েছে। বজস্নেয়া সংহিতা (৩.৬৩) এছাড়াও "তম শিব নমসি" মন্ত্রটি উদ্ধৃত করে রুদ্রের সাথে শিবকে সমতুল্য করে, যার অর্থ "আমি তোমাকে প্রণাম করি, শিব"। শতপথ ব্রাহ্মণ উল্লেখ করেছেন যে শিবকে ভব, মহাদেব, শর্ব, পশুপতি, উগ্র ও ঈশান নামেও ডাকা হয়। এগুলি সাধারণত জল, আগুন, বলি, সূর্য, চন্দ্র, ইথার, পৃথিবী ও বায়ুর রূপ। পাণিনি তাঁর অষ্টাধ্যায়ী (১.৪৯, ৩.৫৩, ৪.১০০, ৫.৩.৯৯) এ আরও উল্লেখ করেছেন যে রুদ্রকে বিভিন্নভাবে মৃদা, ভব, শর্ব, গ্রীষ, মহাদ, আমকা নামে ডাকা হয়। ঋষি পতঞ্জলি মহাবশ্যতেও শিবের বিভিন্ন মূর্তি প্রদান করেন। পৌরাণিক যুগে, রুদ্র সম্পূর্ণরূপে শিবের সাথে মিলিত হয়েছিলেন এবং ত্রিমূর্তিতে (ব্রহ্মা, বিষ্ণু এবং শিবের একত্রিত রূপ) যোগদান করেছিলেন এবং মন্দের ধ্বংসকারীকে প্রতিনিধিত্ব করেছিলেন।
অষ্টমূর্তি ধারণাটি ঋগ্বেদের (৬.১) কৌষীতকি ব্রাহ্মণে দেখা যায়। এই পাঠ অনুসারে, জল, অগ্নি, বায়ু, ওষুধ, সূর্য, চন্দ্র, খাদ্য ও ইন্দ্র হল শিবের আটটি রূপ। পরবর্তীতে শৈব দর্শন, যথা, শৈবসিদ্ধান্ত (শৈব মতবাদ) এবং পশুপতিমত ( পশুপতি মতবাদ), আগামে অষ্টমূর্তি ধারাকে স্বীকৃতি দেয়। যাইহোক, এই গ্রন্থগুলি বৈদিক অষ্টমূর্তি বর্ণনার তুলনায় পঞ্চানন শিব বা পঞ্চব্রহ্ম বৈশিষ্ট্যের উপর বেশি জোর দেয়।
পৌরাণিক "শিব মহিম্না স্তোত্রম", যা শিবকে উৎসর্গ করা হয়েছে, এবং গন্ধর্ব পুষ্পদন্তকে দায়ী করা হয়েছে, অষ্টমূর্তি রূপকে আহ্বান করেছে এবং ২৮ স্তবকে শিবের আটটি নাম স্পষ্টভাবে উল্লেখ করেছে।
নওঘর-মানিকপুর
নওঘর-মানিকপুর (Navghar-Manikpur) ভারতের মহারাষ্ট্র রাজ্যের থানে জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে নওঘর-মানিকপুর শহরের জনসংখ্যা হল ১১৬,৭০০ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৮৩%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৮১%। সারা ভারতের সাক্ষরতার হার ৫৯.৫%, তার চাইতে নওঘর-মানিকপুর এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
তথ্যসূত্র
Navghar-Manikpur
ফেরজানি সাসি
ফেরজানি সাসি (জন্ম: ১৮ মার্চ ১৯৯২) হলেন তিউনিসিয়ার একজন পেশাদার ফুটবলার, যিনি সৌদি পেশাদার লিগ ক্লাব আল নাসর এবং তিউনিসিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
প্লাম্বার
প্লাম্বার হলেন একজন বাণিজ্যিক ব্যক্তি যিনি পানযোগ্য পানীয় জলের জন্য এবং প্লাম্বিং সিস্টেমে পয়ঃনিষ্কাশন এবং নিষ্কাশনের জন্য ব্যবহৃত সিস্টেমগুলি ইনস্টল এবং রক্ষণাবেক্ষণে বিশেষজ্ঞ।
ইতিহাস
"প্লাম্বার" শব্দের উৎপত্তি রোমান সাম্রাজ্য থেকে। রোমান ছাদে নালী এবং ড্রেন পাইপে সীসা ব্যবহার করা হত এবং কিছু কিছু সীসা দিয়েও আবৃত ছিল; সীসা পাইপিং এবং স্নানের স্থান তৈরির জন্যও ব্যবহৃত হত। সীসার লাতিন হল plumbum. মধ্যযুগীয় সময়ে, যে কেউ সীসা নিয়ে কাজ করত তাকে প্লাম্বার হিসাবে উল্লেখ করা হত; এটি ওয়েস্টমিনস্টার প্রাসাদে ছাদ ঠিক করার শ্রমিকদের সম্পর্কে একটি নির্যাস থেকে দেখা যায়; তাদেরকে প্লাম্বার হিসাবে উল্লেখ করা হয়: "গিলবার্ট ডি ওয়েস্টমিনস্টারের কাছে, প্লাম্বার, ছোট হলের প্যান্ট্রির ছাদের উপর কাজ করা, সীসা দিয়ে ঢেকে রাখা এবং ছোট হলের ছাদের বিভিন্ন ত্রুটি সম্পর্কে"। এইভাবে সীসার সাথে কাজ করার দক্ষতা সম্পন্ন একজন ব্যক্তি প্রথমে প্লাম্বারিয়াস নামে পরিচিত ছিল যা পরে প্লাম্বার হিসাবে সংক্ষিপ্ত করা হয়েছে।